Ɣocä 7
1
Gua̱a̱th in wa̱a̱ I-thɛ-rɛl
jak kä gɔaa,
kä jɔc kɛ nyuɔn Ɛ-pa-rim,
kɛnɛ dueer Tha-mɛ-ria.
Kɛ ɣöö la̱tkɛ ti /ca rɔ lot,
tölkɛ ni dho̱r nath kɛ kuël,
mackɛ naath duɔ̱pni.
2
Duundɛ ɣöö /ci kɛnɛ car i̱
ŋa̱cä lätkiɛn diaal tin jiäk,
dueerkiɛn tin ci kɛ go̱l
tekɛ nhiamdä ni ciaŋ.
Ca̱p mi jiääk kɛ kui̱ kua̱r
3
Kɛ dueerkiɛn, jakɛ kuäär
kä tɛth lɔcdɛ,
kä kɛ ka̱a̱cnikiɛn jakɛ lo̱c
bööthni kä tɛth.
4
Kä kɛn diaal dhööm,
ce̱t ta̱a̱diɛn nikɛ lëth maac
tha̱t mi,
ci thäätdɛ jɛ tɔ̱a̱ŋ kam in
ŋinɛ wacdɛ.
5
Kä kɛ cäŋ ti̱mä kua̱ra,
bɛ bööth moc juey
kɛ lëth kɔŋä,
kä cɛ rɔ cu mat kɛ nɛy
tin dɔ̱a̱kɛ naath.
6
Kä kɛ göriɛn kɛ la̱t kä mi jiäk,
ce̱t lo̱ckiɛn nikɛ
mac tha̱t,
kä kɛ kɛ̈c la tol lo̱ckiɛn
kɛ wäär kɛɛliw.
Kä kɛ runwaŋ thia̱y lo̱ckiɛn
ce̱tnikɛ mac mi ca thiany.
7
Kɛ di̱t lo̱cnikiɛn
ca bööthkiɛn näk,
kä ci kua̱rkiɛn diaal cu pɛ̈ɛ̈n,
cɛ cu thil ram mi thieec
ɣä kɛ la̱ŋ.
Ji̱ I-thɛ-rɛl kɛnɛ döör
8
Ɛ-pa-rim matdɛ rɔ kä nɛy kɔ̱kiɛn,
ce̱tdɛ nikɛ juray mi
/kän tha̱a̱ŋdɛ tuak.
9
A kui̱cɛ jɛ ɛn ɣöö ca buɔ̱mdɛ cam
ɛ jur ti kɔ̱ŋ,
ci wi̱cdɛ low,
kä /cɛ dee me̱t ŋa̱c.
10
A ca ji̱ I-thɛ-rɛl cu gɔany
ɛ liakdiɛn.
Kä lo̱k kɛn luny kä Kuoth
Nhial Kuothdiɛn,
kä /ca ɣä go̱r kɛ ti ci tuɔɔk ti.
11
A ci Ɛ-pa-rim cu ce̱tnikɛ guuk,
mi dɔ̱a̱r mi thil ca̱r,
cɔlɛ ni I-jëp,
kä ri̱tdɛ ni rɔ
kä A-thi-ri-ya.
12
Bä cambakdä yuɔr wi̱cdiɛn mi wä
kɛ wä jiɛn,
bäkɛ cu ka̱p piny ce̱tnikɛ diit,
kä bäkɛ cu duäc kɛ dueerkiɛn.
13
Riɛk akɛ kɛ, kɛ ɣöö ca rɔ riaw
dɔɔr kä ɣä!
Da̱k akɛ kɛ, kɛ ɣöö ca
ɣä tër tɛr!
Ɛ ɣän i̱ dëë kɛ kän,
duundɛ ɣöö cikɛ ɣä ka̱c kac.
14
/Ci kɛn ɣä pal kɛ lo̱ckiɛn pa̱ny,
wiee ni kɛn dha̱a̱ŋnikiɛn.
Kɛ kui̱ bɛɛl kɛnɛ kɔaŋ tëmkɛ rɔ,
kä cikɛ rɔ riet ɣä.
15
A cäŋ ni min cä kɛ jak kä bum
kä cä kɛ nyuɔ̱th,
ŋotkɛ, cäp kɛn ɣä
kä mi jiääk.
16
Rietkɛ rɔ ni Baal,
ce̱t ta̱a̱diɛn nikɛ baar
mi jiääk,
kä kɛ lëëpkiɛn ti jiäk,
bi bööthkiɛn li̱w ni ko̱o̱r.
Kä inɔ ba kɛ cu dɔl rɛy rööl I-jëp.
